Unionin yleisen tuomioistuimen määräys (seitsemäs jaosto) 19.4.2018 – Allergopharma vastaan komissio

(asia T‑354/15)

(Kumoamiskanne – Valtiontuet – Tukijärjestelmä, jossa myönnetään tukea tietyille lääkkeille pakollisen hinnanalennuksista vapauttamisen muodossa – Päätös, jossa tukijärjestelmä todetaan sisämarkkinoille soveltuvaksi – Toimi ei koske kantajaa erikseen – Täytäntöönpanotoimenpiteitä sisältävä toimi – Tutkimatta jättäminen)

1. Kumoamiskanne–Luonnolliset henkilöt tai oikeushenkilöt–Suoraan ja erikseen luonnollisia henkilöitä tai oikeushenkilöitä koskevat toimet–Komission päätös valtiontukimenettelyn päättämisestä–Tuensaajayrityksen kanssa kilpaileva yritys–Kanneoikeus–Edellytykset–Sen osoittaminen, että valtiontuki voi huomattavasti vaikuttaa kantajan asemaan markkinoilla–Arviointiperusteet (SEUT 108 artiklan 2 ja 3 kohta ja SEUT 263 artiklan neljäs kohta) (ks. 37–40 ja 44–46 kohta)

2. Kumoamiskanne–Luonnolliset henkilöt tai oikeushenkilöt–Sääntelytoimet, jotka edellyttävät tai eivät edellytä täytäntöönpanotoimenpiteitä–Käsite–Näitä toimia vastaan käytettävissä olevat oikeussuojakeinot–Edellytykset lainvastaisuusväitteen tai pätevyyden arviointia koskevan ennakkoratkaisupyynnön esittämiselle (SEU 19 artikla; SEUT 263 artiklan neljäs kohta sekä SEUT 267 ja SEUT 277 artikla) (ks. 63–66 ja 74 kohta)

3. Perusoikeudet–Oikeus tehokkaaseen oikeussuojaan–Unionin toimien laillisuusvalvonta–Yksityiskohtaiset menettelysäännöt–Se, suojaavatko unionin tuomioistuimet vai kansalliset tuomioistuimet kyseistä oikeutta, riippuu riidanalaisen toimen oikeudellisesta luonteesta (SEUT 263 artiklan neljäs kohta; Euroopan unionin perusoikeuskirjan 47 artikla) (ks. 71 kohta)

4. Valtiontuki–Tukia koskevat suunnitelmat–Tuen myöntäminen SEUT 108 artiklan 3 kohdassa määrätyn kiellon vastaisesti–Komission myöhempi päätös, jolla todetaan tuki yhteismarkkinoille soveltuvaksi–Vaikutus–Tuen myöntämistä koskevia kansallisen oikeuden mukaisia toimia ei ole oikaistu jälkikäteen–Palauttamista koskevan vaatimuksen esittämispäivän merkityksettömyys (SEUT 108 artiklan 3 kohta) (ks. 77 ja 78 kohta)

5. Valtiontuki–Unionin sääntöjen noudattaminen–Kansallisten tuomioistuinten tehtävä–Yksityisille kuuluvien oikeuksien turvaaminen silloin, kun etukäteisilmoitusta koskeva velvollisuus laiminlyödään–Toimivalta määrätä, että ilmoittamatta jätetty tuki on palautettava, myös vaikka se todettaisiin myöhemmin yhteismarkkinoille soveltuvaksi–Toimivalta ratkaista hakemus, jossa vaaditaan korvaamaan vahinko, joka on aiheutunut tällaisen toimenpiteen lainvastaisuuden vuoksi (ks. 78 kohta)

6. Kumoamiskanne–Luonnolliset henkilöt tai oikeushenkilöt–Suoraan ja erikseen luonnollisia henkilöitä tai oikeushenkilöitä koskevat toimet–Komission päätös, jossa valtiontuki todetaan sisämarkkinoille soveltuvaksi muodollisen tutkintamenettelyn päättyessä–Kilpailevan yrityksen, joka ei osoita huomattavaa vaikutusta markkina-asemaansa, nostama kanne–Osallistuminen valtiontuen tutkinnan alustavaan vaiheeseen–Seikka, joka ei riitä päätöksen perusteltavuuden riitauttamiseen (SEUT 108 artiklan 3 kohta ja SEUT 263 artiklan neljäs kohta) (ks. 81–84 kohta)

Aihe

SEUT 263 artiklaan perustuva vaatimus, joka koskee tukiohjelmasta, jonka Saksa on toteuttanut saksalaisten taloudellisissa vaikeuksissa olevien lääkeyritysten hyväksi hinnanalennuksista vapauttamisen muodossa SA.34881 (2013/C) (ex 2013/NN) (ex 2012/CP), 27.3.2015 tehdyn komission päätöksen (EU) 2015/1300 (EUVL 2015, L 199, s. 27) kumoamista

Ratkaisu

1) Kanne jätetään tutkimatta.

2) Allergopharma GmbH & Co. KG vastaa omista oikeudenkäyntikuluistaan, ja se velvoitetaan korvaamaan Euroopan komission oikeudenkäyntikulut.